A4-0378/97

Ψήφισμα σχετικά με το συντονισμό της οικονομικής πολιτικής στην τρίτη φάση της Οικονομικής και Νομισματικής Ένωσης: Κοινό έδαφος και κατευθύνσεις προόδου (ΙΙ/523/97 - C4-0574/97)

Το Ευρωπαϊκό Κοινοβούλιο,

- έχοντας υπόψη το έγγραφο της Επιτροπής της 22ας Σεπτεμβρίου 1997 «Συντονισμός της Οικονομικής Πολιτικής στην τρίτη φάση της ΟΝΕ: Κοινό έδαφος και κατευθύνσεις προόδου (Σημείωμα προς την Επιτροπή Οικονομικής, Νομισματικής και Βιομηχανικής Πολιτικής) (ΙΙ/523/97 C4-0574/97),

- έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών ((EE L 209 της 02.08.1997, σελ. 1)),

- έχοντας υπόψη τον κανονισμό (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος ((EE L 209 της 02.08.1997, σελ. 6)),

- έχοντας υπόψη το ψήφισμα του Ευρωπαϊκού Συμβουλίου για το σύμφωνο Σταθερότητας και Ανάπτυξης, το οποίο εγκρίθηκε στο Άμστερνταμ στις 17 Ιουνίου 1997 ((EE C 236 της 02.08.1997, σελ. 1)),

- έχοντας υπόψη το ψήφισμα του Ευρωπαϊκού Συμβουλίου για την ανάπτυξη και την απασχόληση, το οποίο εγκρίθηκε στο Άμστερνταμ στις 16 Ιουνίου 1997 ((EE C 236 της 02.08.1997, σελ. 3)),

- έχοντας υπόψη το ψήφισμά του της 29ης Μαΐου 1997 σχετικά με τη σύσταση της Επιτροπής για τους γενικούς προσανατολισμούς της οικονομικής πολιτικής των κρατών μελών και της Κοινότητας για το 1997 ((EE C 182 της 16.06.1997, σελ. 27)),

- έχοντας υπόψη το ψήφισμά του της 10ης Ιουνίου 1997 σχετικά με το συντονισμό των δημοσιονομικών και φορολογικών πολιτικών στη Νομισματική Ένωση ((EE C 200 της 30.06.1997, σελ. 38)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0378/97),

Α. λαμβάνοντας υπόψη ότι την άνοιξη του 1998 θα ληφθεί, σύμφωνα με το άρθρο 109 Ι της Συνθήκης, η απόφαση σχετικά με τον κατάλογο των κρατών μελών που πληρούν τα κριτήρια που είναι αναγκαία για την υιοθέτηση ενιαίου νομίσματος, καθώς και ότι η τρίτη φάση της Οικονομικής και Νομισματικής Ένωσης θα τεθεί σε ισχύ την 1η Ιανουαρίου 1999,

Β. υπενθυμίζοντας ότι το άρθρο 3 Α της Συνθήκης ΕΚ προβλέπει τη θέσπιση οικονομικής πολιτικής βασιζόμενης στο στενό συντονισμό των οικονομικών πολιτικών των κρατών μελών, στην εσωτερική αγορά και στον καθορισμό κοινών στόχων, και ότι σύμφωνα με το άρθρο 103 παράγραφος 1 της Συνθήκης ΕΚ τα κράτη μέλη θεωρούν τις οικονομικές τους πολιτικές ζήτημα κοινού ενδιαφέροντος και τις συντονίζουν στο πλαίσιο του Συμβουλίου,

Γ. λαμβάνοντας υπόψη ότι στο προαναφερθέν ψήφισμά του για την ανάπτυξη και την απασχόληση, το Ευρωπαϊκό Συμβούλιο τάχθηκε υπέρ της ισχυροποίησης των δεσμών που συνδέουν μια αποδοτική και βιώσιμη Οικονομική και Νομισματική Ένωση, μια εσωτερική αγορά που λειτουργεί ικανοποιητικά, και την απασχόληση,

Δ. επισημαίνοντας ότι ο ρυθμός της δημιουργίας θέσεων εργασίας μπορεί να ωφεληθεί από το συντονισμό των οικονομικών, δημοσιονομικών και φορολογικών πολιτικών των κρατών μελών οι οποίες έχουν στόχο την ενίσχυση του ενδογενούς αναπτυξιακού δυναμικού στην Ευρωπαϊκή Ένωση,

Ε. λαμβάνοντας υπόψη ότι η Νομισματική Ένωση θα αποτελέσει καθοριστικό στοιχείο για την επιτάχυνση της διαδικασίας οικονομικής ολοκλήρωσης των ευρωπαϊκών οικονομιών και τη μετατροπή τους σε μία πραγματική εγχώρια ευρωπαϊκή αγορά, δημιουργώντας έτσι μια οικονομική οντότητα με όλες της τις διαστάσεις και με όλα τα σχετικά χαρακτηριστικά,

ΣΤ. λαμβάνοντας υπόψη ότι ο βαθμός αλληλεξάρτησης που έχει επιτευχθεί από τις οικονομίες των κρατών μελών, ο οποίος θα ενισχυθεί περαιτέρω στο πλαίσιο της Νομισματικής Ένωσης, ενισχύει τις οικονομικές συνέπειες που έχουν τα λαμβανόμενα από τα κράτη μέλη εθνικά μέτρα επί των εταίρων τους,

Ζ. λαμβάνοντας υπόψη ότι η εισαγωγή του ευρώ από 1ης Ιανουαρίου 1999 δεν επιτρέπει πλέον τη διατήρηση του τεχνητού διαχωρισμού που γινόταν μέχρι σήμερα μεταξύ των κοινοτικών πολιτικών που αφορούν την εσωτερική αγορά και εκείνων που συνδέονται με την υλοποίηση της Οικονομικής και Νομισματικής Ένωσης,

Η. λαμβάνοντας υπόψη ότι, παρά την πρόοδο που έχει συντελεσθεί στον τομέα της οικονομικής και κοινωνικής σύγκλισης κατά τα τελευταία έτη και τις προσπάθειες που έχουν καταβάλει τα κράτη μέλη για την εκπλήρωση των κριτηρίων σύγκλισης στους τομείς του πληθωρισμού, του δημοσιονομικού ελλείμματος, και του δημόσιου χρέους, εξακολουθούν να υπάρχουν αναπτυξιακές ανισότητες στο εσωτερικό της Κοινότητας,

Θ. λαμβάνοντας υπόψη ότι επί του παρόντος ο συντονισμός της οικονομικής πολιτικής και η πολυμερής εποπτεία, αν και ενισχύονται από τους προαναφερθέντες κανονισμούς του Συμβουλίου της 7ης Ιουλίου 1997 και το ψήφισμα του Ευρωπαϊκού Συμβουλίου για το Σύμφωνο Σταθερότητας και Ανάπτυξης που εγκρίθηκε στο Άμστερνταμ στις 17 Ιουνίου 1997, εξακολουθούν, ωστόσο, να είναι ανεπαρκείς για να εξασφαλιστεί η ανάπτυξη μιας ευρωπαϊκής οικονομικής πολιτικής συνεπούς, δυναμικής και, επομένως, περισσότερο ευνοϊκής για την ανάπτυξη και την απασχόληση,

Ι. λαμβάνοντας υπόψη ότι μια τακτική διαβούλευση μεταξύ των κοινωνικών εταίρων σε ευρωπαϊκό επίπεδο είναι ιδιαιτέρως απαραίτητη για την ανάλυση και τη συνεκτίμηση της αλληλεπίδρασης μεταξύ των μισθολογικών αυξήσεων της νομισματικής πολιτικής και της εξέλιξης της παραγωγικότητας,

Οι γενικές αρχές

1. θεωρεί ότι η συνοχή και η σταθερότητα της Ευρωπαϊκής Ένωσης καθιστούν απαραίτητη την αυξανόμενη σύγκλιση, σε πραγματικούς όρους, των οικονομιών των κρατών μελών, η οποία ενισχύεται μεταξύ άλλων και από το συντονισμό των οικονομικών τους πολιτικών[semigr ]

2. προτείνει να πραγματοποιηθεί η ενίσχυση αυτή του συντονισμού των οικονομικών πολιτικών με βάση τρεις βασικούς άξονες:

- να καθιστά δυνατή την εφαρμογή μιας συνεκτικής και αποτελεσματικής οικονομικής πολιτικής σε επίπεδο Ένωσης[semigr ]

- να εγγυάται ένα δημοκρατικό δημόσιο διάλογο για τις ευρωπαϊκές οικονομικές επιλογές[semigr ]

- να βελτιώνει τη διαδικασία λήψης αποφάσεων, την αποτελεσματικότητα και τη διαφάνειά της[semigr ]

3. τονίζει ότι όλα τα κράτη μέλη της Ευρωπαϊκής Ένωσης πρέπει να συμμετέχουν στην ενίσχυση αυτή του συντονισμού των οικονομικών πολιτικών και της πολυμερούς εποπτείας σύμφωνα με τις διατάξεις της Συνθήκης και του προαναφερθέντος κανονισμού (ΕΚ) 1466/97 του Συμβουλίου[semigr ]

Τα όργανα των οικονομικών πολιτικών

4. επισημαίνει ότι, κατά τη δεύτερη φάση της ΟΝΕ, η ετήσια οικονομική έκθεση και οι γενικές οικονομικές κατευθύνσεις χρησίμευσαν στην ενίσχυση της διαδικασίας σύγκλισης και επαναλάμβαναν σε μεγάλο βαθμό όσα περιέχονται ήδη στα προγράμματα σύγκλισης των διαφόρων κρατών μελών[semigr ] ζητεί επίμονα την επέκτασή τους κατά την τρίτη φάση της ΟΝΕ, έτσι ώστε να εξασφαλίζουν πραγματική προστιθέμενη αξία πέραν των επιτευγμάτων των σταθεροποιητικών προγραμμάτων και των προγραμμάτων σύγκλισης που θα προετοιμάζονται από κάθε κράτος μέλος[semigr ]

5. προτείνει, κατά συνέπεια, όπως η σύσταση για τους γενικούς προσανατολισμούς της οικονομικής πολιτικής:

- εξασφαλίζει ότι οι νομισματικοί πυλώνες της ΟΝΕ θα αντισταθμίζονται από έναν οικονομικό πυλώνα[semigr ]

- καθορίζει κατευθυντήριους στόχους («orientative targets») για βασικές οικονομικές μεταβλητές (δημόσιες επενδυτικές δαπάνες, ανάπτυξη του ακαθάριστου εγχώριου προϊόντος σε πραγματικούς όρους, απασχόληση, πληθωρισμός και εξέλιξη των μισθών) προκειμένου να υπάρξει μια «policy mix» ευνοϊκή για την ανάπτυξη και την απασχόληση[semigr ]

- συσσωματώνει προοδευτικά τις κοινοτικές οικονομικές πολιτικές που συνδέονται με την εσωτερική αγορά (πολιτική ανταγωνισμοιύ, εσωτερική αγορά, βιομηχανική πολιτική, πολιτική έρευνας και ανάπτυξης, εμπορική πολιτική)[semigr ]

- λαμβάνει πλήρως υπόψη τους προσανατολισμούς που καθορίσθηκαν κατά την εκπόνηση κατευθυντηρίων γραμμών για την απασχόληση[semigr ]

6. ζητεί την ταυτόχρονη εφαρμογή των διαδικασιών που καθορίζει η Συνθήκη του Άμστερνταμ για τη θέσπιση των κατευθυντηρίων γραμμών στους τομείς της οικονομίας και της απασχόλησης, ούτως ώστε να εξασφαλιστεί ο αποτελεσματικότερος συντονισμός μεταξύ μακροοικονομικών και διαρθρωτικών μέτρων[semigr ] ζητεί, επίσης, να συμπεριφληθούν ρητά οι κατευθυντήριες γραμμές για την απασχόληση (άρθρο 128 της Συνθήκης του Άμστερνταμ) στα μέσα συντονισμού, προκειμένου να εξασφαλισθεί ότι η δοσολογία των μέτρων θα οδηγήσει στη σταθερότητα των τιμών, στη βιώσιμη ανάπτυξη και στη δημιουργία θέσεων εργασίας[semigr ] ζητεί ως εκ τούτου να πραγματοποιούνται κοινές συνεδριάσεις των Συμβουλίων Κοινωνικών Υποθέσεων και Οικονομίας/Οικονομικών, μία τουλάχιστον φορά κάθε εξάμηνο, για να παρακολουθείται η εφαρμογή των κατευθυντήριων γραμμών στο τομέα της οικονομίας και της απασχόλησης[semigr ]

7. σημειώνει την πιθανή δημιουργία ενός Ευρωσυμβουλίου αλλά εισηγείται με έμφαση ότι η Επιτροπή πρέπει να συμμετάσχει σ´ αυτό καθόλο το φάσμα των αρμοδιοτήτων του, ακόμα και στην περίπτωση που η δομή του είναι άτυπη αλλά εκφράζει την ανησυχία του ως προς το διακυβερνητικό χαρακτήρα τούτης της πρότασης[semigr ]

8. ζητεί από την Επιτροπή, στο πλαίσιο της διαδικασίας πολυμερούς εποπτείας, να μεριμνήσει ιδιαίτερα για τις συνέπειες των ακατάλληλων μέτρων οικονομικής και δημοσιονομικής πολιτικής που λαμβάνουν τα κράτη μέλη και ενδέχεται να έχουν επιβλαβείς επιπτώσεις σε άλλα κράτη μέλη και/ή στη σταθερότητα της Ευρωπαϊκής Ένωσης, και, εάν κριθεί απαραίτητο, να κάνει χρήση του δικαιώματος υποβολής συστάσεων που της παρέχει το άρθρο 103.4 της Συνθήκης ΕΚ[semigr ]

9. ζητεί επειγόντως από την Επιτροπή να υποβάλει μελέτη στο Κοινοβούλιο και το Συμβούλιο, στην οποία να εξετάζονται διάφοροι μηχανισμοί για την αντιμετώπιση των ασυμμετρικών κρίσεων εξαιρετικού μεγέθους, οι οποίες θα μπορούσαν να αποδειχθούν επιβλαβείς για τη λειτουργία της Νομισματικής Ένωσης[semigr ]

Η ενίσχυση του δημοκρατικού και ο κοινωνικός διάλογος

10. είναι πεπεισμένο ότι ο δημόσιος διάλογος για την οικονομική πολιτική και η δημοκρατική του διάσταση απαιτούν ειδικότερα:

- την επίσημη και ενεργό συμμετοχή του Ευρωπαϊκού Κοινοβουλίου στη διαδικασία ελέγχου της διαχείρισης της Οικονομικής και Νομισματικής Ένωσης, ιδίως σε ό,τι αφορά το συντονισμό των οικονομικών πολιτικών και την πολυμερή εποπτεία[semigr ]

- την καθιέρωση πραγματικού διαλόγου μεταξύ των κοινωνικών εταίρων σε ευρωπαϊκό επίπεδο, και ζητεί, προς το σκοπό αυτό, από την Επιτροπή να εξετάσει, στο πλαίσιο της διαδικασίας του άρθρου 118Β και εάν οι κοινωνικοί εταίροι το επιθυμούν, τη θέσπιση ετήσιας διάσκεψης των κοινωνικών εταίρων με στόχο αφ´ ενός να συνεκτιμώνται οι προβληματισμοί τους για τη λειτουργία της αγοράς εργασίας και την εξέλιξη των μισθών στην ετήσια οικονομική έκθεση της Επιτροπής, αφ´ ετέρου δε να αποφαίνονται για το σχέδιο σύστασης επί των οικονομικών προσανατολισμών[semigr ]

11. θεωρεί, εξάλλου, ότι ο θεσμικός ρόλος και η δημοκρατική ευθύνη του Ευρωπαϊκού Κοινοβουλίου, ως εκπροσώπου των πολιτών στο πλαίσιο της Ευρωπαϊκής Ένωσης, του επιτρέπουν να διατηρεί ένα μόνιμο διάλογο με την ΕΚΤ, προκειμένου να αναζητηθεί ο βέλτιστος δυνατός βαθμός συμπληρωματικότητας μεταξύ της νομισματικής πολιτικής και του πρώτου της στόχου για τη διασφάλιση της σταθερότητας των τιμών και μιας ενεργού οικονομικής πολιτικής υπέρ της ανταγωνιστικότητας και της απασχόλησης, και τούτο με πλήρη σεβασμό της ανεξαρτησίας της Κεντρικής Τράπεζας[semigr ] αναλαμβάνει, προκειμένου να είναι σε θέση να ασκήσει πλήρως τα νέα αυτά καθήκοντα, να συγκροτήσει στο πλαίσιο των υπηρεσιών του μια μονάδα οικονομικής ανάλυσης και πρόβλεψης, ανάλογης με το μηχανισμό STOA[semigr ]

12. θεωρεί, όπως ζητείται και στο προαναφερθέν ψήφισμά του της 10ης Ιουνίου 1997, ότι το Ευρωπαϊκό Κοινοβούλιο πρέπει να μπορεί να προσφεύγει σε μια επιτροπή οικονομικών συμβούλων του Ευρωπαϊκού Κοινοβουλίου, αποτελούμενη από αναγνωρισμένους εμπειρογνώμονες επιφορτισμένους με την υποβολή, μία ή δύο φορές το χρόνο, έκθεσης σχετικά με την οικονομική κατάσταση, καθώς και των συστάσεων τους βάσει πολιτικών στόχων τους οποίους θα τους αναθέτει το Ευρωπαϊκό Κοινοβούλιο[semigr ]

13. συνιστά, επίσης, στα κράτη μέλη να δημιουργήσουν σε εθνική κλίμακα τις καλύτερες συνθήκες συμμετοχής των εθνικών κοινοβουλίων στις συζητήσεις που αφορούν τον καθορισμό των γενικών προσανατολισμών των οικονομικών πολιτικών των κρατών μελών της Κοινότητας[semigr ]

Η βελτίωση και η διαφάνεια των διαδικασιών

14. καλεί την Επιτροπή, σύμφωνα με τη Συνθήκη, να αναλάβει πλήρως το ρόλο και την ευθύνη της στη διαδικασία πολυμερούς εποπτείας και συντονισμού των οικονομικών πολιτικών, και της ζητεί να κάνει ενεργό χρήση του δικαιώματος πρωτοβουλίας και υποβολής προτάσεων που διαθέτει, προς το σκοπό αυτό[semigr ]

15. είναι της γνώμης ότι η σημερινή δομή της ετήσιας οικονομικής έκθεσης της Επιτροπής, ως πρώτο στάδιο της διαδικασίας για τους γενικούς προσανατολισμούς, πρέπει να επανεξετασθεί, έτσι ώστε να παρέχει στους διάφορους παράγοντες της ευρωπαϊκής οικονομικής σκηνής μία επαρκώς εμπεριστατωμένη ανάλυση των επερχόμενων οικονομικών συνθηκών και να καταρτίζει τον απολογισμό της δραστηριότητας που αναπτύχθηκε κατά το προηγούμενο έτος[semigr ]

16. πιστεύει ότι ο ρόλος του στις διαδικασίες που καθορίζονται στα άρθρα 103 και 104 Γ της Συνθήκης ΕΚ πρέπει να ενισχυθεί[semigr ] ζητεί, ειδικότερα, όπως οι γνωμοδοτήσεις του Κοινοβουλίου για τους γενικούς οικονομικούς προσανατολισμούς δημοσιεύεται ταυτόχρονα και κατά τον ίδιο τρόπο με τη σύσταση του Συμβουλίου[semigr ]

17. θεωρεί ότι για να μπορεί η Οικονομική και Δημοσιονομική Επιτροπή, που προβλέπεται στο άρθρο 109 Γ, να ασκεί πλήρως τα καθήκοντα που της έχουν ανατεθεί, τα κράτη μέλη θα πρέπει να φροντίσουν να ορίσουν στο πλαίσιό της αντιπροσώπους των οποίων οι αρμοδιότητες να καλύπτουν τόσο τη δημοσιονομική όσο και την οικονομική πολιτική[semigr ]

18. θεωρεί ότι για να διασφαλισθεί η αναγκαία διαφάνεια στη διαδικασία λήψης αποφάσεων για το συντονισμό των οικονομικών πολιτικών, η Οικονομική και Δημοσιονομική Επιτροπή που αναφέρεται στο άρθρο 109 Γ θα πρέπει οπωσδήποτε να είναι σε θέση να εκφράζει την άποψή της τακτικά και/ή κατόπιν αιτήματος της αρμόδιας επιτροπής του[semigr ]

Η εφαρμογή των προτεινόμενων διατάξεων

19. ζητεί οι προτάσεις που διατυπώνονται κατ´ αυτόν τον τρόπο να αποτελούν αντικείμενο πράξης (ή πράξεων) του παραγώγου δικαίου που εγκρίνεται σύμφωνα με τις διατάξεις του άρθρου 103.5 της Συνθήκης, που θα μπορούσε(-αν) να συνοδεύεται(-ονταν) από ψήφισμα του Ευρωπαϊκού Συμβουλίου ώστε να υπογραμμίζεται η δέσμευση για μια πραγματική διαφάνεια του ευρωπαϊκού οικονομικού διαλόγου[semigr ]

20. θεωρεί ότι οι πτυχές που δεν μπορούν να διέπονται από νομοθετικές διατάξεις θα πρέπει να ρυθμισθούν βάσει διοργανικής συμφωνίας, επαναλαμβάνοντας έτσι το αίτημα που έχει διατυπώσει επανειλημμένως μετά την έγκριση της Συνθήκης για την Ευρωπαϊκή Ένωση[semigr ]

21. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.